Bulusans
Koordinātas: 12°46′12″N 124°03′00″E﻿ / ﻿12.77000°N 124.05000°E﻿ / 12.77000; 124.05000 Bulusans (filipīniešu: Bulkang Bulusan, angļu: Bulusan Volcano, bikolu: Bulkan Bulusan) ir aktīvs stratovulkāns Lusonas salā Filipīnās. Atrodas salas dienvidaustrumos Bikolas pussalā, administratīvi ietilpst Sorsogonas provincē. Tā augstums ir 1565 m vlj un pamatnes diametrs 15 km. Vulkānam ir četri krāteri, jaunākais no tiem izveidojies 1981. gada izvirdumā. Bulusans ir viens no aktīvākajiem Filipīnu vulkāniem, kopš 1885. gada izvirdis 15 reizes. Tam raksturīgi pēkšņi izvirdumi, ko pavada freatiski sprādzieni. Apkārtējās pašvaldībā izstrādāta speciāla evakuācijas procedūra vulkānisko draudu paaugstināšanās situācijās. Pēdējais (2023) ievērojamais izvirdums ar 1 km augstiem pelnu un tvaika izmešiem reģistrēts 2022. gada jūnijā.